MUNICIPIUL  CRAIOVA  
CONSILIUL LOCAL AL MUNICIPIULUI  CRAIOVA

HOTĂRÂREA  NR.40
privind cumpărarea (achiziționarea) de către municipiul Craiova, a imobilului - teren și construcţie S+P+3+M, situate în municipiul Craiova, Calea Bucureşti, nr. 62C, înscrise in Cartea Funciară nr. 211931 UAT Craiova

Consiliul Local al Municipiului Craiova, întrunit în şedinţa ordinară din data de 29.01.2026;

           Având în vedere referatul de aprobare nr.464/2026, raportul nr.558/2026 al Direcţiei Patrimoniu și raportul de avizare nr.6675/2026 al Direcției Juridice, Asistență de Specialitate și Contencios Administrativ prin care se propune cumpărarea (achiziționarea) de către municipiul Craiova, a imobilului-teren și construcţie S+P+3+M, situate în municipiul Craiova, Calea Bucureşti, nr. 62C, înscrise in Cartea Funciară nr.211931 UAT Craiova și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;        


În conformitate cu prevederile Legii cadastrului și a publicității imobiliare nr.7/1996, republicată;

În temeiul art.129 alin.2 lit.c, art.139 alin.2, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă cumpărarea (achiziționarea) de către municipiul Craiova, a imobilului-teren, în suprafață de 157 mp. şi construcţie S+P+3+M, situate în municipiul Craiova, Calea Bucureşti, nr. 62C, înscrise in Cartea Funciară nr. 211931 UAT Craiova, identificate conform planului de amplasament şi delimitare şi a planului de încadrare în zonă, prevăzute în anexele nr.1 şi 2 care fac parte integrantă  din prezenta hotărâre.
Art.2. Prețul de pornire al negocierii se stabileşte pe baza raportului de evaluare care se  supune aprobării Consiliului Local al Municipiului Craiova.
Art.3. Se împuternicește Primarul Municipiului Craiova să desemneze comisia de negociere și să reprezinte municipiul Craiova la Oficiul de Cadastru și Publicitate Imobiliară Dolj și în fața notarului public, în vederea îndeplinirii condițiilor de publicitate imobilară prevăzute de lege.
Art.4. Cheltuielile ocazionate pentru perfectarea actelor notariale și efectuarea procedurilor de publicitate imobiliară prevăzute de lege vor fi suportate de către municipiul Craiova.
Art.5. La momentul achiziţionării imobilului-teren şi construcţiei, identificate la art.1, vânzătorii vor prezenta  un extras de Carte Funciară cu menţiunea radierii Contractului de închiriere nr. 6195712/04.04.2012.
Art.6. Primarul Municipiului Craiova, prin aparatul de specialitate: Serviciul Administraţie Publică Locală și Relaţii cu Consiliul Local şi Direcţia Patrimoniu vor aduce la indeplinire prevederile prezentei hotărâri. 

